Ксенія Уладзіміраўна Сухінава

Ксенія Уладзіміраўна Сухінава (нар. , Ніжнявартаўск, СССР) — пераможца конкурсу «Міс Расія» 2007 года, пераможца міжнароднага конкурсу «Міс Свету» ў 2008 годзе.

 Біяграфія 
Нарадзілася 26 жніўня 1987 года ў Ніжнявартаўску. У цяперашні час жыве ў Маскве. Вучылася ў Цюменскім дзяржаўным нафтагазавым універсітэце. Пасля яго сканчэння Ксенія атрымае дыплом спецыяліста ў галіне кіравання і інфарматыкі ў тэхнічных сістэмах. У дзяцінстве сур’ёзна займалася спортам, захаплялася мастацкай гімнастыкай і бегам, а таксама мае першы разрад па біятлонеРасіянка стала «Міс Свету» . Бацькі Ксеніі працуюць у нафтавай галіне: бацька, Уладзімір Гаўрылавіч, — аператар тэхналагічных усталёвак, маці, Наталля Аляксандраўна, працуе ў метралагічнай службе нафтасэрвіснага прадпрыемстваВАРТА ОнЛайн: Хто ў Расіі ўсіх мілей .

Цюменская прыгажуня цяпер лічыцца ў першым складзе аднаго з вядучых мадэльных агенцтваў — Point.

 Конкурсы прыгажосці 
Пачынаючы з 14 снежня 2007 года, згодна з абавязкамі конкурсу «Міс Расія», Ксенія прымае актыўны ўдзел у сацыяльных і дабрачынных мерапрыемствах. Яна прысутнічала на пункце пералівання крыві, дзе ўзнагароджвала ўдзельнікаў акцыі ў Дзень донара, падтрымлівала марш «Разам супраць рака грудзей», арганізаваны кампаніяй Avon, і іншыя праграмы. Раўналежна пераможца конкурсу «Міс Расія» ўзмоцнена займаецца англійскай мовай, стылістыкай прамовы, спортам, удзельнічае ў модных паказах.

Ксенія заваявала тытул «Міс Свету — 2008» на 58-м міжнародным конкурсе прыгажосці ў Яганэсбургу, які праходзіў 13 снежня 2008 года. Другое месца заняла «Міс Трынідад і Табага», трэцяе — «Міс Індыя». Акрамя таго, у пяцёрку фіналістак увайшлі «Міс Ангола» і «Міс ПАР». Сухінава — другая расіянка, якая стала «Міс Свету». У 1992 годзе гэты конкурс выйграла Юлія Курачкіна з падмаскоўнай Шчэрбінкі. Яшчэ адна расіянка, Аксана Фёдарава, заваявала тытул «Міс Сусвет» у 2002 годзе.

21-летняя сібірачка з’яўляецца ўладальніцай тытула «Міс Расія-2007», а таксама самай прыгожай дзяўчынай Цюмені. Гэтак жа выйгравала конкурсы «Міс Нафтагаз» і «Міс імідж — 2005».

 Крыніцы 

 Спасылкі 
 Міс Свету, афіцыйны сайт


Катэгорыя:Фотамадэлі Расіі
Катэгорыя:Міс Расія
Катэгорыя:Пераможцы конкурсу Міс Свету